Diari Oficial de la Generalitat Valenciana


Sumari del DOGV 1955, del 02-02-1993 (1993/827041)

DECRET 8/1993, de 25 de gener, del Govern Valencià, que regula el procediment d'elaboració, tramitació i aprovació del Pla Director de Sanejament i Depuració de la Comunitat Valenciana, i dels plans zonals de sanejament i depuració.
----------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1993/01/25/8/dof/vci/html**

### Dades del document

Número de DOGV
:   1955

Data del DOGV
:   02-02-1993

Secció del DOGV
:   DISPOSICIONS GENERALS

Número del document
:   1993/827041


Data del document
:   25-01-1993

Organisme emissor
:   Conselleria d'Obres Públiques,Urbanisme i Transports

Tipus de document
:   Decret

Anàlisi jurídica

Decret 8/1993, de 25 de gener, del Govern Valencià, que regula el procediment d'elaboració, tramitació i aprovació del Pla Director de Sanejament i Depuració de la Comunitat Valenciana, i dels plans zonals de sanejament i depuració.  
La Llei de la Generalitat Valenciana 2/1992, de 26 de març, de Sanejament de les Aigües Residuals de la Comunitat Valenciana, estableix les previsions d'un nou sistema jurídic i econòmic en matèria d'evacuació, tractament i recuperació de les aigües residuals, a fi de garantir una actuació coordinada i eficaç entre les distintes administracions públiques.  
Amb aquesta finalitat, la llei determina que la coordinació de les actuacions de la Generalitat Valenciana i de les entitats. locals es farà mitjançant la planificació global d'aquestes, a través d'un Pla Director de Sanejament i Depuració de la Comunitat Valenciana o, si escau, de plans zonals de sanejament i depuració, les determinacions essencials dels quals s'arrepleguen als articles 6, 7 i,8 d'aquesta llei.  
En relació amb això, aquest decret desplega la llei en allò que fa referència al procediment d'elaboració, tramitació i aprovació dels plans, i estableix com a criteris fonamentals els d'informació pública i audiència de l'administració de l?estat i de les entitats locals, necessaris per a garantir la intervenció de tots en uns instruments d'ordenació els efectes dels quals a tothom arriba.  
Per tot això, i aplicant el que estableix la disposició final primera de la Llei 2/1992, a proposta conjunta dels consellers d'Obres Públiques, Urbanisme i Transports i de Medi Ambient, d'acord amb el Consell d'Estat i amb la deliberació prèvia del Govern Valencià, en la reunió del dia 25 de gener de 1993,  
DECRETE  
CAPITOL I  
Disposicions generals  
Article primer  
1. La coordinació de les actuacions de la Generalitat Valenciana i de les entitats locals en les matèries objecte de la Llei de la Generalitat Valenciana 2/1992, de 26 de març, de Sanejament de les Aigües Residuals de la Comunitat Valenciana, es farà mitjançant la planificació global d'aquestes, a través del Pla Director de Sanejament i Depuració de la Comunitat Valenciana o, si escau, de plans zonals de sanejament i depuració (article 6.1 de la Llei 2/1992).  
2. Els plans fixaran els objectius i les prioritats de l'acció pública, i a les seues determinacions se subjectaran les actuacions de la Generalitat Valenciana i de les entitats locals afectades per aquests (article 6.3 de la Llei 2/1992).  
L'aprovació dels plans comportarà la declaració d'utilitat pública per als projectes i les obres que els despleguen, per a l?expropiació forçosa i la imposició de servituds (article 6.3 de la Llei 2/1992).  
3. La vigència dels plans serà indefinida, si bé la Generalitat Valenciana els podrà actualitzar i revisar d'ofici, o bé a instància d'altres administracions públiques.  
CAPITOL II  
Del Pla Director de Sanejament i Depuració de la Comunitat Valenciana  
Article segon  
1. El Pla Director de Sanejament i Depuració de la Comunitat Valenciana té com a objecte determinar, globalment i coherent, els criteris essencials sobre implantació, finançament, gestió i explotació de les infrastructures de sanejament relacionades amb la qualitat de l'aigua; estableix motivadament prioritats d'actuació, i assenyala les línies fonamentals que cal seguir en la matèria (article 7.1 de la Llei 2/1992).  
2. El pla director també podrà determinar l?execució immediata de programes i d'obres o la gestió d'instal·lacions i de serveis concrets (article 7.2 de la Llei 2/1992).  
3. El pla director tindrà la naturalesa de pla d'acció territorial de caràcter sectorial, dels previstos en la Llei d'Ordenació del Territori de la Comunitat Valenciana (article 7.3 de la Llei 2/1992).  
Amb aquesta finalitat, incorporarà les determinacions que la Llei d'Ordenació del Territori de la Comunitat Valenciana assenyala per a aquesta classe de plans.  
Article tercer  
1. El Pla Director de Sanejament i Depuració de la Comunitat Valenciana serà elaborat conjuntament per les conselleries d'Obres Públiques, Urbanisme i Transports i de Medi Ambient, les quals podran demanar a les administracions públiques, a les institucions, a les entitats i a persones físiques i jurídiques tots els documents, plans i programes que puguen ser-los d'interès.  
2. Una vegada s'haja elaborat el projecte del pla director, se sotmetrà a l'aprovació inicial per part del Govern Valencià i es trametrà a les Corts Valencianes perquè en prenguen coneixement.  
3. Una volta conegut el projecte per les Corts, els consellers d'Obres Públiques, Urbanisme i Transports i de Medi Ambient, el sotmetran a informació pública, durant un mes, perquè qualsevol persona física o jurídica, entitat o institució puga fer-hi tots els suggeriments o al·legacions que consideren oportuns.  
Simultàniament, es donarà audiència, per un període de dos mesos, a l'administració de l?estat i a les entitats locals perquè n'emeten informe i manifesten tot el que consideren oportú sobre el projecte del pla director.  
4. Els períodes d'informació pública i d'audiència a l'administració de l?estat i a les entitats locals s'obriran mitjançant un anunci en el Diari Oficial de la Generalitat Valenciana, en els butlletins oficials de les províncies d'Alacant, Castelló i València i en dos periòdics de gran difusió a la Comunitat Autònoma.  
Durant aquests períodes, el projecte del pla director podrà ser examinat als serveis centrals i territorials de les conselleries d'Obres Públiques, Urbanisme i Transports i de Medi Ambient, i a les dependències de la Generalitat Valenciana o d'aquelles altres administracions que es determinen en l'anunci.  
5. Havent-se acabat els períodes assenyalats al paràgraf 3, les conselleries d'Obres Públiques, Urbanisme i Transports i de Medi Ambient estudiaran les al·legacions presentades i introduiran les modificacions pertinents en el projecte del pla director.  
En cas que les modificacions introduïdes foren substancials, s'obrirà un nou període d'informació pública per a particulars, entitats i administracions, que durarà un mes.  
6. Per acabar, els Consellers d'Obres Públiques, Urbanisme i Transports i de Medi Ambient elevaran conjuntament el projecte del Pla Director de Sanejament i Depuració al Govern Valencià perquè l'aprove mitjançant un decret.  
CAPITOL III  
Dels plans zonals de sanejament i depuració  
Article quart  
En cada una de les àrees, de les conques dels rius, de les comarques i de les zones de vessant que aconsellen un tractament homogeni o unitari per raons funcionals, administratives o econòmiques, la planificació del sanejament i de la depuració podran fer-se a través de plans zonals, en què s'ordenaran les actuacions que cal realitzar i se'n preveurà el finançament (article 8.1 de la Llei 2/1992).  
Els plans zonals de sanejament i depuració hauran de respectar els principis i les directrius del Pla Director de Sanejament i Depuració, en l'àrea, en la conca, en la comarca o en la zona de vessant a què s'estenguen.  
Article cinquè  
1. Els plans zonals de sanejament i depuració, els hauran d'elaborar conjuntament les conselleries d'Obres Públiques, Urbanisme i Transports i de Medi Ambient, les quals podran demanar a les administracions públiques, a les institucions, a les entitats i a les persones físiques i jurídiques tots els documents, els plans i els programes que els puguen interessar.  
2. Una vegada elaborat el projecte del pla zona l?, els Consellers d'Obres Públiques, Urbanisme i Transports i de Medi Ambient, el sotmetran a informació pública, durant un mes, a fi que qualsevol persona física o jurídica, qualsevol entitat o institució, puga fer-hi tots els suggeriments o al·legacions que consideren convenients.  
Simultàniament, es donarà audiència, per un període de dos mesos, a l'administració de l?estat i a les entitats locals perquè n'emeten informe i manifesten tot el que consideren oportú sobre el projecte del pla zonal.  
3. Els períodes d'informació pública i d'audiència a l'administració de l?estat i a les entitats locals s'obriran mitjançant un anunci en el Diari Oficial de la Generalitat Valenciana, al butlletí oficial de la província que incloga l?àmbit territorial del pla i en dos periòdics de gran difusió a la comunitat autònoma o a la província.  
Durant aquests períodes, el projecte del pla zonal podrà ser examinat a les dependències oficials de la Generalitat Valenciana o d'aquelles altres administracions que determine l'anunci.  
4. Una vegada conclosos els períodes assenyalats al paràgraf 2, totes dues conselleries estudiaran les al·legacions presentades i introduiran les modificacions pertinents en el projecte del pla zonal.  
En cas que les modificacions introduïdes fossen substancials, s'obrirà, un nou període d'informació pública per a particulars, entitats i administracions durant un mes.  
5. L'aprovació dels plans zonals de sanejament i depuració es farà amb una ordre conjunta dels Consellers d'Obres Públiques, Urbanisme i Transports i de Medi Ambient.  
DISPOSICIO FINAL  
Aquest decret vigirà des de l?endemà de la seua publicació en el Diari Oficial de la Generalitat Valenciana.  
València, 25 de gener de 1993.  
El President de la Generalitat Valenciana,  
JOAN LERMA I BLASCO  
El Conseller de Medi Ambient,  
ANTONIO ESCARRE ESTEVE  
El Conseller d'Obres Públiques, Urbanisme i Transports, EUGENIO BURRIEL DE ORUETA


Còpia Permalink ELI